EkBass/fiwiki-20250220-pages-articles huggingface dataset:
Iwo Jima

Iwo Jima () on Japanille kuuluva, pinta-alaltaan noin 21 neliökilometrin laajuinen saari Tyynellämerellä. Japanilaiset käyttivät toisessa maailmansodassa saarta tukikohtana, jonka liittoutuneet myöhemmin vuonna 1945 valtasivat. Saaren nimi lausuttiin alun perin Iō-tō, mutta toisen maailmansodan aikana linnoitustöihin tulleet sotilaat alkoivat erehdyksessä lukea nimen saarta merkitsevän kanji-merkin 島 vaihtoehtoisella tavalla ”jima”. ==Paluu Iō-tō-lausumatapaan negatiivisen imagon takia== Vuonna 2006 saaren entiset asukkaat ja naapurisaarten asukkaat anoivat saaren nimeksi karttoihin ja muihin yhteyksiin sen alkuperäistä nimeä Iō-tō. Asian nosti pinnalle elokuvateattereihin samana keväänä ilmestyneet kaksi vastakkaisista näkökulmista Iwo Jiman taistelusta kertovaa Clint Eastwoodin elokuvaa: Kirjeitä Iwo Jimalta ja Isiemme liput. Kartoissa saaren nimi muutettiin Io- tōksi vuoden 2007 lopulla. Saari oli Yhdysvaltain miehittämä vuoteen 1968 ja nykyään se on Japanin itsepuolustusvoimien sotilasaluetta, jolla on 400 sotilasta. Länsimaisen median ylläpitämään imagoon Iwo Jimasta sotatantereena liittyy myös Joe Rosenthalin ottama tunnettu valokuva Iwo Jiman lipunnosto, jossa Yhdysvaltain merijalkaväen sotilaat pystyttävät lippua Suribachi- vuorelle. ==Mahdollinen ydinasetukikohta== Yhdysvaltalaisen tiedelehden, Bulletin of Atomic Scientists, mukaan saarella on ollut yhdysvaltalaisia ydinaseita, vaikka Japanin virallinen politiikka on ollut olla hyväksymättä ydinaseita Japanin maaperälle. Koska saari on Japanin itsepuolustusvoimien sotilasaluetta, ei sen nykyisestäkään käytöstä ole tarkkoja tietoja. ==Lähteet== == Aiheesta muualla == Luokka:Japanin saaret
Abhinaya

Abhinaya tarkoittaa intialaisen klassisen tanssin ilmaisua, eli "ekspressiivistä aspektia". Ilmaisu jaetaan klassisessa tanssissa neljään eri pääasiaan: *Angika - kehon liikkeet *Vachikabhinaya - verbaalinen ilmaisu, jonka usein tekevät henkilöt, jotka eivät osallistu itse tanssiin. *Aharyabhinaya - puvustus ja lavastus. *Satvikabhinaya - mentaliteetti, ulosanti, ja karisma. Luokka:Intialainen tanssi
Navarasas

Navarasas tarkoittaa intialaisen klassisen tanssin yhdeksää eri tunnetilaa. Tunnetilat ovat: *adbhuta (ihmettely) *bhibasta (inho) *bhayanaka (pelko) *hasya (onni) *karuna (sääli) *krodha (viha) *shanta (autuus) *shoka (suru) *veera (rohkeus) Luokka:Intialainen tanssi
Antti Pohjonen

Antti Oskari Pohjonen (25. kesäkuuta 1926 Kokkola – 3. lokakuuta 1978 Siilinjärvi) oli suomalainen sosiaalidemokraattinen poliitikko ja Vaasan läänin maaherra. Pohjonen työskenteli ennen kansanedustajuuttaan Kokkolan kaupungin terveystarkastajana vuosina 1965–1971, mitä ennen hän oli toiminut Kokkolan pukutehtaan käyttöpäällikkönä vuodesta 1959 vuoteen 1965. Hän toimi työurallaan myös varastonhoitajana, turkistyönjohtajana ja työntutkijana. Koulutukseltaan Pohjonen oli terveystarkastaja. Pohjonen valittiin ensimmäisen kerran eduskuntaan eduskuntavaaleissa 1972 Vaasan läänin vaalipiiristä ja hänet valittiin jatkokaudelle vuoden 1975 vaaleissa. Hän jätti eduskunnan syyskuussa 1977, jolloin hän siirtyi Vaasan läänin maaherraksi Martti Viitasen jälkeen. Pohjosen tilalle eduskuntaan tuli varaedustajan paikalta Juhani Raudasoja. Tasavallan presidentti Urho Kekkonen nimitti Pohjosen maaherraksi 2. syyskuuta 1977, ja hän aloitti virassa lokakuun alussa. Pohjonen toimi poliittisella urallaan myös Kokkolan kaupunginvaltuuston ja -hallituksen jäsenenä sekä SDP:n puoluetoimikunnan jäsenenä. Hän oli myös kaupunginvaltuuston puheenjohtaja 1965–1968. Pohjonen oli myös urheiluvaikuttaja. Hän toimi muun muassa Valtion urheiluneuvoston, Suomen Palloliiton Keski-Pohjanmaan piirin ja Työväen Urheiluseurojen Keskusliiton Vaasan piirin puheenjohtajana sekä Suomen Palloliiton ja Työväen Urheiluseurojen Keskusliiton hallitusten jäsenenä. Pohjonen sai surmansa lokakuussa 1978 Siilinjärvellä tapahtuneessa Rissalan lentoturmassa.Ylen Elävä arkisto: Rissalan Juurusveden lento-onnettomuus == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomalaiset urheiluvaikuttajat Luokka:Vaasan läänin maaherrat Luokka:Kokkolan kaupunginvaltuutetut Luokka:Vaasan vaalipiiri Luokka:Lento- onnettomuudessa kuolleet Luokka:Vuonna 1926 syntyneet Luokka:Vuonna 1978 kuolleet
Kansainvälinen sairaanhoitajapäivä

Kansainvälinen sairaanhoitajapäivä on vuosittain Florence Nightingalen syntymäpäivänä 12. toukokuuta vietettävä vuosipäivä, jolla juhlistetaan sairaanhoitajien panosta yhteiskunnassa. Kansainvälinen sairaanhoitajaliitto on viettänyt kansainvälistä sairaanhoitajapäivää vuodesta 1965. Nykyisellä paikallaan päivää on vietetty vuodesta 1972. == Lähteet == == Aiheesta muualla == * * Luokka:Kansainväliset vuosipäivät
Canossa

Canossa on kunta ja linnakaupunki Italiassa Emilia-Romagnan alueella Reggio Emilian maakunnassa. Canossassa on noin 3 800 (2015) asukasta, mutta siellä käy vuosittain yli 30 000 matkailijaa. == Canossan matka == Canossa tunnetaan paikkana, jossa keisari Henrik IV nöyrtyi vuonna 1077.Canossa Encyclopedia Britannica Hän seisoi kolme päivää lumisateessa paljain päin saadakseen paavi Pyhä Gregorius VII:n päästämään hänet pannasta. Tämän tapahtuman muistoksi puhutaan Canossan matkasta, kun tarkoitetaan vastentahtoista nöyrtymistä ylivoimaisen kilpailijan edessä, etenkin politiikassa. == Nähtävyyksiä == Sen merkittävimpiin nähtävyyksiin kuuluvat Toscanan kreivitär Matildan linnan rauniot.Lands of Countess Matilde Emilia Romagna Bike Tours Linna rakennettiin 900-luvulla, ja se tuhoutui 1200-luvulla. == Lähteet == == Aiheesta muualla == Luokka:Emilia-Romagnan kaupungit Luokka:Reggio Emilian maakunnan kunnat
Hydrokinoni

Hydrokinoni on orgaaninen yhdiste (fenyylialkoholi, dioli) muodostuen bentseenirenkaasta ja siihen liittyneestä kahdesta para-asemassa olevasta alkoholiryhmästä (OH). Hydrokinoni on huoneenlämmössä (20 °C) olomuodoltaan kiinteää, värittömiä tai valkoisia kiteitä, jotka ovat hajuttomia ja maistuvat makealta. Sen kemiallinen kaava on C6H6O2 ja rakennekaava on C6H4(OH)2. Hydrokinonista käytetään myös nimityksiä hydrokinoli, 1,4-dihydroksibentseeni, 1,4-bentseenidioli, p-bentseenidioli ja p-hydroksifenoli. Hydrokinoni on bentseenidiolin isomeerinen muoto katekolin (1,2-bentseenidioli) ja resorsinolin (1,3-bentseenidioli) kanssa. Hydrokinonin moolimassa on 110,1 g/mol, sulamispiste 172 °C, kiehumispiste 287 °C, tiheys 1,3 g/cm3, leimahduspiste 165 °C, itsesyttymislämpötila 515 °C sekä CAS-numero 123-31-9. Hydrokinoni liukenee veteen 5,9 g/ 100 ml (15 °C). Hydrokinoni on pelkistävä aine, jota käytetään valokuvien kehiteliuoksissa ja hapetuksen estoaineena sekä polymeroitumisen estoaineina erityisesti vinyyliasetaatin (C4H6O2) (stabilointiteho rajoittuu 60 päivään) ja akryylimonomeerin kanssa. Hydrokinonia käytetään myös stabilisaattorina maaleissa ja lakoissa, kosmeettisten ja farmaseuttisten tuotteiden valmistuksessa, torjunta-aineiden valmistuksessa, painoväreissä sekä laboratoriokemikaalina esimerkiksi fosfaatin määrityksessä. == Ympäristö- ja terveysvaikutukset == Lyhytaikainen altistus ärsyttää ihoa ja hengitysteitä sekä voimakkaasti silmiä. Aineelle altistumisesta voi seurata vaikutuksia silmissä ja ihossa, johtaen sidekalvon ja sarveiskalvon haalistumiseen sekä ihon väriaineen häviämiseen. Toistuva tai pitkäaikainen ihokosketus voi aiheuttaa ihon herkistymisen. Hydrokinoni on sosiaali- ja terveysministeriön 15.6.2005 antamassa asetuksessa vaarallisten aineiden luettelossa (509/2005) luokiteltu ryhmään 3 kuuluvaksi mahdollisesti ihmisessä syöpää aiheuttavaksi sekä mahdollisesti perimää vaurioittavaksi aineeksi, mutta näistä haitoista ei ole toistaiseksi riittävästi tietoa lopullisen arvion tekemiseksi. Suun kautta runsaasti nautittuna se aiheuttaa hydrokinonimyrkytyksen, johon liittyy hemolyyttistä anemiaa ja maksan toimintahäiriöitä. Hydrokinonia on muun muassa maksaläiskien ja pisamien poistoon käytetyissä ihonvaalennusvoiteissa. == Lähteet == == Aiheesta muualla == * *OVA-ohje:Hydrokinoni *PubChem: Hydroquinone *ChemBlink: Hydroquinone *KEGG: Hydroquinone *Inchem: Hydroquinone CAS N°: 123-31-9 pdf Luokka:Fenolit
Kirsti Hollming

Kirsti Marjatta Hollming (os. Jyränkö, 2. marraskuuta 1932 Heinola – 3. lokakuuta 1978 Siilinjärvi) oli suomalainen poliitikko, joka toimi kokoomuksen kansanedustajana vuosina 1975–1978. Hollming kuoli Rissalan lentoturmassa lokakuussa 1978. Viitattu 7.5.2007. == Elämä ja ura poliitikkona == Kirsti Hollmingin vanhemmat olivat Heinolan kaupunginjohtaja Yrjö Jyränkö ja Lea Tuulikki Niiranen. Hollming kirjoitti ylioppilaaksi vuonna 1951 ja valmistui diplomi-insinööriksi 1956. Samana vuonna hän avioitui raumalaisen Hollmingin telakan perustaneen Filip Hollmingin pojan Aarne Hollmingin (1925–1989) kanssa. Ennen kansanedustajan tehtäviään Hollming työskenteli matematiikan tuntiopettajana Rauman merenkulkuopistossa ja Rauman teknillisessä koulussa. Hollming valittiin eduskuntaan vuoden 1975 eduskuntavaaleissa Turun läänin pohjoisesta vaalipiiristä. Hän oli jäsenenä lakivaliokunnassa, suuressa valiokunnassa ja talousvaliokunnassa. Hollming oli presidentin valitsijamies vuoden 1978 presidentinvaaleissa. Hän oli myös Rauman kaupunginvaltuuston jäsen ja toimi valtuuston varapuheenjohtajana. Lisäksi Hollming oli kokoomuksen puoluevaltuuston ja puoluehallituksen jäsen, Satakunnan kokoomuksen piirivaltuuston ja piirihallituksen jäsen sekä toimi kokoomuksen Satakunnan piirin puheenjohtajana. Vuodesta 1976 lähtien hän oli myös Kokoomuksen Naisten Liiton puheenjohtaja. Hollming kuoli 45-vuotiaana lokakuussa 1978 Siilinjärvellä tapahtuneessa Rissalan lentoturmassa. Hän oli turmakoneen matkustajana sattumalta, sillä Hollming ei kuulunut sen kuljettamiin maanpuolustuskurssin osanottajiin, vaan oli Kuopiossa puhumassa paikallisten kokoomusnaisten tilaisuudessa. Menomatkalla hän oli tavannut kansanedustaja Arto Merisaaren, joka järjesti Hollmingille paikan onnettomuuteen joutuneeseen ilmavoimien koneeseen, jotta hän ehtisi ajoissa seuraavana aamuna eduskunnassa pidettävään valiokuntakokoukseen. Hollmingin tilalle eduskuntaan nousi Matti Pelttari. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Suomalaiset insinöörit Luokka:Rauman kaupunginvaltuutetut Luokka:Turun läänin pohjoinen vaalipiiri Luokka:Lento-onnettomuudessa kuolleet Luokka:Vuonna 1932 syntyneet Luokka:Vuonna 1978 kuolleet
Painin maailmanmestaruuskilpailut 1959

Vuoden 1959 painin maailmanmestaruuskilpailut olivat kaikkien aikojen neljännet viralliset vapaapainin MM-kilpailut. Kisat järjestettiin Iranin pääkaupungissa Teheranissa. Kilpailuissa painittiin kaikkiaan kahdeksassa painoluokassa. == Mitalistit == Painoluokka Kultaa Hopeaa Pronssia 52 kg Ali Alijev Ahmet Bilek Muhamad Niaz-Din 57 kg Hüseyin Akbas Tauno Jaskari Vladimir Arsenjan 62 kg Mustafa Dagistanli Stantšo Ivanov Muhamad Akhtar 67 kg Vladimir Sinjavski Enju Văltšev Hayrullah Sahin 73 kg Imam-Ali Habibi Vakhtang Balavadze İsmail Ogan 79 kg Georgi Širtladze Geza Hoellesi Lothar Lippa 87 kg Gholamreza Takhti Petko Sirakov Maurice Jacquel yli 87 kg Ljutvi Ahmedov Hamit Kaplan Savkus Dzarasov == Tilastot maittain == Sija Maa Kultaa Hopeaa Pronssia 4. sijoja 5. sijoja 6. sijoja 1\. 3 1 2 1 - 1 2\. 3 2 2 1 - - 3\. 2 - - 1 2 1 4\. 1 3 - - - 1 5\. - 1 - 1 - - 6\. - 1 - - - 1 7\. - - 2 - 2 - 8\. - - 1 - 1 1 9\. - - 1 - - - 10\. - - - 2 3 - 11\. - - - 1 - - 12\. - - - - 1 1 13\. - - - - - 2 == Lähteet == * FILA:n tietokanta 1959 Luokka:Vuoden 1959 urheilu Maailmanmestaruuskilpailut 1959 Luokka:Teheranin urheilu
M/S Ahtela

M/S Ahtela () on suomalaisen Hollming Oy:n omistukseen rekisteröity ro-ro- rahtialus. Aluksen rakentaminen on aloitettu vuonna 1991 Mačvanska Mitrovicassa, Serbiassa ja loppuun työt on saatettu norjalaisella Fosen Mekaniske Verksted -telakalla. Kuollutta painoa Ahtelalla on 6 701 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja sen kotisatama on Rauma. Ahtelan sisaraluksia ovat M/S Birka Shipper, M/S Birka Exporter, M/S Birka Transporter, M/S Aknoul ja M/S Amber. == Käyttöhistoria == Vuonna 1991 alus luovutettiin raumalaisen Rederi AB Gustav Eriksonin omistukseen, joka rekisteröi aluksen Suomen lipun alle. Kotisatamaksi tuli Rauma. Tuolloin aluksen nimi oli Ahtela. Samana vuonna Transfennica aloitti liikennöinnin aluksella Suomen ja Euroopan välillä. Joulukuusta 1995 lähtien, seuraavan vuoden tammikuuhun saakka Ahtela oli vuokrattuna Tor Linen Rotterdamin ja Imminghamin väliseen liikenteeseen. Maaliskuussa 1996 suomalainen Finncarriers vuokrasi aluksen reitille Helsinki–Lyypekki–Århus. Tammikuussa 1997 alus rekisteröitiin Laivanisännistöyhtiö Ahtelan omistukseen ja nimettiin Finnoakiksi. 11. tammikuuta 1998 Finnoak siirtyi reitille Helsinki–Hamina–Antwerpen–Felixstowe. Vuonna 1998 alusta lisäksi pidennettiin 17 metrillä. Pidennyksen jälkeen Finnoak liikennöi useita vuosia Suomen ja Puolan välisessä liikenteessä ja vuoden 2007 Finnlinesin palveluksessa reitillä Helsinki–Kööpenhamina–Oslo–Halmstad–Malmö.. 11\. syyskuuta 2007 alus siirtyi Hollming Oy:n omistukseen. Kotisatama säilyi Raumana. Maaliskuussa 2008 alus sai jälleen nimen Ahtela ja siirtyi myöhemmin keväällä suomalais- virolaisen Navirailin Helsingin Sompasaaren ja Viron Muugan väliseen liikenteeseen. Kun Vuosaaren satama avattiin marraskuussa 2008, siirtyi Ahtela liikennöimään sinne. == Lähteet == == Aiheesta muualla == *Fakta om Fartyg – M/S Ahtela *Navirail Ahtela
Miinus

Miinus voi tarkoittaa seuraavia: * Miinus (−), vähennyslaskun merkki * Miinus (−) negatiivisen luvun etumerkki * Miinus (−), vastaluvun merkki
Mikseri

Mikseri tarkoittaa seuraavia asioita: * mikseri, tehosekoitin * mikseri, cocktailinsekoitin * mikseri, grogin valmistuksessa käytettävä virvoitusjuoma * Mikseri.net, ilmaisen suomalaisen musiikin jakeluun erikoistunut internet- sivusto. * miksaaja, äänen miksauksesta huolehtiva henkilö * videomikseri, kuvan miksauksesta huolehtiva henkilö * miksauslaite, äänisignaaleja yhdistävä laite * mikserivahvistin, äänisignaaleja yhdistävä vahvistin * miksauskytkentä, lineaarinen elektroninen kytkentä kahden tai useamman signaalin yhdistämiseksi esivahvistimissa ja miksauslaitteissa. * taajuussekoitin, taajuusmikseri, epälineaarinen radiotekniikan komponentti, joka muodostaa kahdesta eritaajuisesta signaalista niiden erotus- ja summataajuudet.
Nanoriutta

Nanoriutta on pienikokoinen riutta-akvaario. Se on saanut nimensä miljardisosaa tarkoittavasta etuliitteestä nano, joka nanoteknologian tavoin on tullut kuvaamaan jotakin tavattoman pientä. Pienimmät nanoriutat ovat noin 10 litraa. Nanoriutan ja ”oikean” riutta-akvaarion välistä rajaa on vaikea määrittää, mutta alle satalitraiset ovat yleensä nanoluokkaa. Jotkut harrastajat kutsuvat erittäin pieniä nanoriuttoja ”pikoriutoiksi”. Tyypillisiä nanoriutan asukkaita ovat pehmytkorallit, sienivuokot, Zoanthidea ja erilaiset äyriäiset. Suuremmissa nanoissa voi olla kalojakin, etenkin tokkoja, nuolikkoja ja luikeroita. Nanoriutan vahvuus ja heikkous on sen pieni vesimäärä. Toisaalta osittaisten vedenvaihtojen suolamäärä ei tule kohtuuttoman kalliiksi, ja raakavedeksi voi helposti valmistaa tarvittavan määrän käänteisosmoosilaitteilla tai ioninvaihtajalla. Toisaalta pieni määrä epäpuhtautta (kuten kuolleen merivuokon hajoava ruumis) voi saada aikaan katastrofin. Lisäksi lämpötila heilahtelee herkemmin kuin isommassa altaassa ja liiallinen haihdunta voi saada suolapitoisuuden nousemaan äkillisesti, mikä kuivattaa eliöitä osmoottisesti. == Esimerkkejä eläinlajeista == * Lybia tesselata, pieni taskurapu * Thor amboinensis, pieni katkarapu * Lysmata -suvun ravut Lysmata amboinensis, Lysmata debelius ja Lysmata wurdemanni * Mithraculus sculptus eli Mithrax sculptus (”smaragditaskurapu”) * Porcellanidae-heimon vuokkoravut, kuten Neopetrolisthes sp. * Gunnelichthys- suvun tokot * Trimma-suvun tokot * Erakkoravut == Lähteet == == Aiheesta muualla == *Kuvaus 22-litraiset nanoriutasta *Featured Aquarium: The Nano Reef of Diana Advanced Aquarist 2006 *Featured Aquarium: The Nano Reef of 'smontanus' Advanced Aquarist 2006 *Setting up a nano reef Practical fishkeeping (myös video) Luokka:Akvaariot
Wag

WAG (wives and girlfriends) on englantilaisen lehdistön käyttämä akronyymi, joka tarkoittaa jalkapalloilijoiden vaimoja ja tyttöystäviä. Termi tuli suuren yleisön tietoisuuteen vuoden 2006 jalkapallon maailmanmestaruuskilpailuissa Saksassa, missä Englannin maajoukkueen pelaajien vaimot ja tyttöystävät veivät huomion itse miesten pelisuorituksilta ylettömällä shoppailullaan. Tunnetuimpia WAG:eja ovat Victoria Beckham, Coleen Rooney ja Cheryl Cole. ==Lähteet== Luokka:Alakulttuurit Luokka:Englanninkieliset sanat ja sanonnat
Finnforest (täsmennyssivu)

Finnforest tarkoittaa ainakin seuraavia asioita: *Finnforest, suomalainen Metsäliitto-konserniin kuulunut saha- ja puuteollisuusyhtiö, nykyinen Metsä Wood *Finnforest, 1970-luvun alkupuolella perustettu suomalainen yhtye *Finnforest, edellä mainitun yhtyeen esikoisalbumi *M/S Finnforest, rahtilaiva.
Lentoturmatutkinta

Lentoturmatutkinta (Pohjois-Amerikassa Mayday, Euroopassa Air Crash Investigation) on kanadalaisen Cineflixin tuottama dokumenttisarja lento- onnettomuuksista. Sarjassa tutkitaan tuhoisia ​​lento-onnettomuuksia selvittäen, miksi ja miten onnettomuudet ovat tapahtuneet. Sarjassa rekonstruoidaan onnettomuuksia tutkijalausuntojen, mustien laatikoiden, lennonjohdon ja silminnäkijöiden tallenteiden ja lausuntojen pohjalta. Sekä onnettomuuslento ja että sen tutkinta on luotu uudestaan dramatisoituina. Onnettomuuslentojen ulkokohtauksissa käytetään tietokonegrafiikkaa. Jaksojen aikana kuullaan eloonjääneiden, omaisten, onnettomuustutkijoiden ja ilmailuasiantuntijoiden lausuntoja. Dokumenttisarjaa ovat esittäneet muun muassa Discovery Canada ja National Geographic, Smithsonian Channel ja 21st Century Fox. Sarjaa on tehty 24 tuotantokautta. == Jaksot ja sarjassa käsiteltyjä lentoja == *EgyptAirin lento 990 *Helios Airwaysin lento 522 *UPS Airlinesin lento 6 *Malaysia Airlinesin lento 370 *Japan Airlinesin lento 123 *Air Canadan lento 797 *El Alin lento 1862 *Adam Airin lento 574 *United Airlinesin lento 811 *American Airlinesin lento 1420 *Swissairin lento 111 *Northwest Airlinkin lento 5719 *Aeroperún lento 603 *Alaska Airlinesin lento 261 *Air Transatin lento 236 *British Airwaysin lento 5390 *Atlantic Southeast Airlinesin lento 529 *Air Francen lento 8969 *Überlingenin lento-onnettomuus *American Airlinesin lento 965 *Aviancan lento 52 *Aloha Airlinesin lento 243 *DHL:n rahtikoneen alasampuminen 2003 *FedExin lento 705 *Crossairin lento 3597 *Philippine Airlinesin lento 434 *Iran Airin lento 655 *Bristowin lento 56C *Aeroflotin lento 593 *ValuJetin lento 592 == Lähteet == Luokka:Discovery Channelin televisio-ohjelmat Luokka:National Geographicin televisio-ohjelmat Luokka:Kanadalaiset televisiosarjat Luokka:Televisiosarjat ilmailusta
Karl von Spreti

Karl Borromäus Maria Heinrich von Spreti (21. toukokuuta 1907 – 5. huhtikuuta 1970) oli saksalainen kreivi ja diplomaatti. Spreti toimi Saksan liittotasavallan Guatemalan suurlähettiläänä vuosina 1968–1970, jolloin hänen siepattiin ja surmattiin. Spreti syntyi aatelisperheeseen Kapfingin linnassa Landshutin lähellä ja opiskeli arkkitehtuuria. Hän oli Baijerin kristillissosiaalisen unionin jäsen. Spreti otti osaa toiseen maailmansotaan ja joutui liittoutuneiden vangiksi. Vuonna 1956 Spretistä tuli Länsi-Saksan suurlähettiläs Luxemburgissa, jossa hän oli vuoteen 1960. Sen jälkeen hän oli Kuubassa vuoteen 1963 ja Dominikaanisessa tasavallassa vuosina 1966–1968. Lopulta hänet lähetettiin vuonna 1970 Guatemalaan, jossa riehui sisällissota. Vasemmistolaisen FAR-järjestön sissit kaappasivat Spretin Ciudad de Guatemalassa 31. maaliskuuta 1970. Sissit vaativat Guatemalan hallitusta vapauttamaan useita poliittisia vankeja 72 tunnin kuluttua, mihin hallitus ei suostunut. FAR esitti 5. huhtikuuta uutena vaatimuksenaan 22 vangin vapauttamista ja 700 000 dollarin lunnaita. Länsi-Saksan ja Yhdysvaltain ulkoministeriöt vaativat Guatemalan hallitusta ottamaan neuvotteluyhteyden sisseihin. Kun hallitus ei ryhtynyt siihen, kaapparit teloittivat Spretin. Hänen ruumiinsa löydettiin 5. huhtikuuta 16 kilometrin päästä Ciudad de Guatemalasta. Länsi-Saksan ja Guatemalan välille syttyi diplomaattinen kriisi, jonka seurauksena Guatemalan suurlähettiläs Bonnissa poistui maasta. Myös Länsi-Saksan suurlähettiläs Guatemalassa poistui. Puolalainen Ryszard Kapuściński on kirjoittanut Spretin tapauksesta kirjan Dlaczego zginął Karl von Spreti? (1970). Luokka:Saksalaiset aateliset Luokka:Suurlähettiläät Luokka:Ihmisryöstön uhrit Luokka:Saksalaiset henkirikosten uhrit Luokka:Saksalaiset diplomaatit Luokka:Vuonna 1907 syntyneet Luokka:Vuonna 1970 kuolleet
Water (Elitsan ja Stoyanin kappale)

Water, myös Voda (, ) on Elitsa Todorovan ja Stojan Jankulovin esittämä kappale, joka yhdistää kansanmusiikkimaisen laulun moderniin rumpurytmiin. Kappale on Todorovan kirjoittama, ja se kertoo dramaattisen bulgarialaisen perinnetarinan. Voda on Bulgarian Euroviisuihin 2007 lähettämä edustuskappale, joka kilpaili semifinaaleissa numerolla 1 ja pääsi finaaliin. Bulgarian esiintymisnumero finaalissa oli 21, ja kappale pääsi viidennelle sijalle 157 pisteellä. Esittäjät soittivat samaan aikaan rumpuja ja lyömäsoittimia sekä lauloivat. Jankulov soitti lisäksi munniharppua. == Lähteet == Luokka:Vuoden 2007 euroviisuedustuskappaleet Luokka:Bulgarian euroviisuedustuskappaleet
JK Tallinna Kalev

JK Tallinna Kalev on tallinnalaisen alun perin vuonna 1901 perustetun Eesti Spordiseltsi Kalev -urheiluseuran jalkapalloseura. == Tallinnan Kalev neuvostovallan aikana == Tallinnan Kalev pelasi Neuvostoliiton urheilujohdon määräyksestä Neuvostoliiton jalkapallosarjoissa vuosina 1947–1954 ja 1960–1962. Jälkimmäisellä jaksolla seura pelasi Neuvostoliiton pääsarjassa kaksi kautta eli kaudet 1960 ja 1961. Tallinnan Kalev sai pelata Viron paikallista sarjaa vuonna 1955 ja voitti ainoan Neuvosto-Viron aikaisen jalkapallomestaruuden. == Jalgpalliklubi Tallinna Kalev vuodesta 2002 == Toiminta aloitettiin uudelleen vuonna 2002. Kaudeksi 2007 seuran miesten edustusjoukkue nousi Viron pääsarjaan Meistriliigaan, jossa sillä erää pysyi kolme kautta. Kaudelle 2011 Tallinnan Kalev nousi takaisin Meistriliigaan eli kauden 2012 lopussa joukkue on pelannut Meistriliigaa kaikkiaan neljä kautta. === JK Tallinna Kalevin menestys === Kausi Sarjataso Sijoitus Maaliero Pisteet 2003 IV 1 +45 45 2004 III 1 +58 69 2005 II 4 +14 63 2006 II 3 +21 66 2007 I 6 -33 43 2008 I 9 -33 26 2009 I 10 -57 16 2010 II 5 +2 53 2011 II 1 +63 73 ==Saavutukset== * Viron mestaruus 1923, 1930 ja 1955. ==Aiheesta muualla== * http://www.jkkalev.ee/ Luokka:Virolaiset jalkapalloseurat Luokka:Tallinnan urheilu
Matotokot

Matotokot (Microdesmidae) eli nuolikot on ahvenkalojen heimo. Siihen kuuluu kymmenen sukua, ja yhteensä noin 70 lajia, jotka jaetaan kahteen alaheimoon Ptereleotrinae ja Microdesminae. == Koko ja ulkonäkö == Matotokot ovat pienehköjä (6–18 cm pitkiä) vartaloltaan puikkomaisia kaloja. == Alkuperä == Matotokot ovat kotoisin Karibialta ja Indopasifiselta merialueelta. == Käyttäytyminen == Useimmat matotokot ovat melko aggressiivisia lajitovereitaan kohtaan, joten niitä pidetään akvaariossa joko yksin tai parina. Matotokot viihtyvät parhaiten, kun niille on tarjolla kivenkoloja lymypaikoiksi, ja mielellään ainakin jossakin kohti viisi senttiä paksu kerros hiekkaa, johon voi kaivautua. Säikähtäessään ne säntäilevät päättömästi, joten on syytä varmistua, ettei akvaariosta ole helppoa hypätä ulos. Hyppäämisen riski on suurin, kun kala on sille vieraassa ympäristössä: sekä aivan uusien kalojen kohdalla, että silloin jos ne joutuu tilapäisesti nostamaan esimerkiksi ämpäriin. == Vesiolot ja ravinto == Matotokot syövät eläinplanktonpitoista ruokaa. == Akvaariossa suosittuja lajeja == *tulinuolikko Nemateleotris magnifica *purppuranuolikko Nemateleotris helfrichi *korunuolikko Nemateleotris decora *täplänuolikko Ptereleotris heteroptera *saksinuolikko Ptereleotris evides *seepranuolikko Ptereleotris zebra == Lähteet == == Aiheesta muualla == * *Reefkeeping.com (Ptereleotris -suvusta) Luokka:Akvaariokalat *
Four Tet

Four Tet on Kieran Hebdenin käyttämä artistinimi hänen elektroniseen musiikkiin liittyvässä sooloprojektissaan. Hän on myös osa post- rock–orkesteria nimeltä Fridge. Four Tetin musiikille on tyypillistä erilaisten samplejen käyttäminen. ==Diskografia== ===Albumit=== * Dialogue (Output Recordings, 1999) * Pause (Domino Records 1993, Domino Records, 2001) * Rounds (Domino Records 2003) * Live in Copenhagen 30th March 2004 (Domino Records, 2004) (live-äänite) * Everything Ecstatic (Domino Records, 2005) * Remixes (Domino Records, 2006) * Ringer (Domino Records, 2008) * There Is Love in You (Domino Records, 2010) * Morning/Evening (Text Records, 2015) * New Energy (Text Records, 2017) * Parallel (2020) ===Albumit (Kieran Hebdenin nimellä)=== * The Exchange Session Vol. 1 (Steve Reidin kanssa; Domino Records, 2006) * The Exchange Session Vol. 2 (Steve Reidin kanssa; Domino Records, 2006) * Tongues (Steve Reidin kanssa; Domino Records, 2007) ===EPt=== * Thirtysixtwentyfive (Output Recordings, 1998) * Paws (EP) (Domino Records, 2001) * My Angel Rocks Back and Forth (EP) (Domino Records, 2004) * Madvillain: Four Tet Remixes (Stones Throw Records, 2005) * Everything Ecstatic Part 2 (Domino Records, 2005) * Everything Ecstatic DVD (Domino Records, 2005) ===Singlet=== * Misnomer (Output Recordings, 1998) * Glasshead / Calamine (Output Recordings, 1999) * No More Mosquitoes (Domino Records, 2001) * I'm on Fire (Domino Records, 2002) * She Moves She (Domino Records, 2003) * As Serious As Your Life (Domino Records, 2003) * Castles Made of Sand (Azuli Records, 2004) * Smile Around the Face (Domino Records, 2005) * Sun Drums and Soil (Domino Records, 2005) * A Joy (Domino Records, 2005) * Pockets (Studio !K7, 2006) ==Aiheesta muualla== *FourTet.net (Four Tetin kotisivu) *Four Tetin MySpace-sivusto *Four Tet Domino Recordsin internetsivuilla *Four Tet Musicbrainz-sivustolla Luokka:Brittiläiset elektronisen musiikin yhtyeet
Arylah (Tšuraptšan ulus)

Arylah () tai Aryylaax () on maalaiskunta (nasleg) ja sen keskuskylä Tšuraptšan piirin pohjoisosassa Sahan tasavallassa Venäjällä. Arylahin kylä sijaitsee 86 kilometriä pohjoiseen piirikeskuksesta Tšuraptšasta. Arylahissa on kulttuuritalo, yhtenäiskoulu, terveysasema ja kauppa. Arylah on perustettu vuonna 1885. Asukasluvun kehitys: *500 (1989) *396 (2001) == Lähteet == Luokka:Tšuraptšan ulus
Yhtenäisen Venäjän Nuori Kaarti

Yhtenäisen Venäjän Nuori Kaarti () on Venäjän valtapuolueen Yhtenäisen Venäjän poliittinen nuorisojärjestö, jolla on noin 170 000 jäsentä. == Historia ja toiminta == Yhtenäisen Venäjän Nuori Kaarti on perustettu vuonna 2005. Järjestö esti byrokraattisella tempulla Toinen Venäjä -oppositioryhmän mielenosoitusmarssin Moskovan keskustassa 13. huhtikuuta 2007. Nuori Kaarti osallistui 27. huhtikuuta – 4. toukokuuta 2007 välisenä aikana Viron Moskovan suurlähetystön saartoon. Mukana olivat myös Rossija Molodaja, Mestnye sekä Naši. Syynä oli Pronssisoturi-patsaskiista. Pronssisoturi-kiistan loppuvaiheessa Nuori Kaarti oli järjestämässä virolaistuotteiden boikottia 7. toukokuuta 2007. Mustalle listalle joutuivat tuolloin myös suomalaisen Valion Virossa valmistamat tuotteet. == Lähteet == == Aiheesta muualla == * Yhtenäisen Venäjän Nuori Kaarti Luokka:Poliittiset nuorisojärjestöt Luokka:Venäjän politiikka Luokka:Venäläiset järjestöt
Poesia

Poesia on vuonna 2010 perustettu suomalainen kirjankustantamo. Kustantamo nojaa yhteisölliseen tuotantomalliin ja useat sen julkaisuista ovat vapaasti saatavilla verkosta. Yksi Poesian kustanteista on Janne Nummelan, Tommi Nuopposen ja Jukka Viikilän runoteos Ensyklopedia vuodelta 2011. Poesian kustantamat teokset ovat voittaneet useita palkintoja. Esimerkiksi Pauli Tapion ja Jouni Teittisen Poesian kustantamat teokset on palkittu Helsingin Sanomien esikoiskirjapalkinnolla. ==Poesian kustantamina teoksensa julkaisseita== * Satu Erra * Pauliina Haasjoki * Pauli Hautala * Lauri Hei * Lassi Hyvärinen * Mari Laaksonen * Tiina Lehikoinen * V. S. Luoma-aho * Marko Niemi * Raisa Marjamäki * Henrik Pathirane * Kaija Rantakari * Elina Sallinen * Antti Salminen * Sini Silveri * Riikka Simpura * Jouni Teittinen * Olli- Pekka Tennilä * Pauli Tapio * Miia Toivio * Virpi Vairinen * Petra Vallila * Taneli Viljanen * Mikko Väänänen ==Lähteet== ==Aiheesta muualla== *Poesian verkkosivusto Luokka:Suomalaiset kirjankustantamot
Jääpallon maailmanmestaruuskilpailut 2004

Jääpallon maailmanmestaruuskilpailut 2004 olivat kautta aikain 24. Jääpallon maailmanmestaruuskilpailut. Mukana oli yhteensä 11 joukkuetta, A-sarjassa 5 ja B-sarjassa 6 joukkuetta. Kisat jaettiin kahden järjestäjämaan kesken, A-sarja pelattiin Ruotsissa ja B-sarja Unkarissa. Maailmanmestaruuden voitti Suomi, mestaruus oli maan historian ensimmäinen. Ensimmäisen ja toistaiseksi myös ainoan jääpallon maailmanmestaruuden voitti joku muu maa kuin Ruotsi tai Venäjä, tai sen edeltäjä Neuvostoliitto. Västeråsissa pelattu loppuottelu ratkesi jatkoajalla. Ruotsi karkasi ottelun toisella puoliajalla jo kolmen maalin johtoon, mutta Suomi kiri tasoihin. Jatkoajalla ratkaisevan maalin teki Sami Laakkonen. ==A-sarja== ===Välierät=== ===Pronssiottelu=== ===Loppuottelu=== ==Mitalistijoukkueet== Kultaa: \---- Pasi Hiekkanen, Timo Oksanen, Petteri Lampinen, Ville Aaltonen, Markus Hiukka, Kimmo Huotelin, Vesa Vuokila, Samuli Niskanen, Janne Väkiparta, Mika Mutikainen, Jarno Väkiparta, Marko Miinala, Iivo Wegelius, Sami Laakkonen, Ari Holopainen, Mikko Aarni, Hopeaa: \---- Andreas Bergwall, Daniel Kjörling, Stefan Jonsson, Marcus Bergwall, Anders Östling, Anders Bruun, Göran Rosendahl, Daniel Eriksson, Henrik Hagberg, Stefan Erixon, Andreas Eskhult, Stefan Söderholm, Magnus Muhrén, Patrik Nilsson, Patrik Södergren, Michael Carlsson Pronssia: \---- Vjatšeslav Rjabov, Aleksandr Jevtin, Aleksei Štšeglov, Oleg Tšubinski, Dmitri Popov, Sergei Dubinin, Aleksandr Tjukavin, Aleksei Mjasojedov, Sergei Bolšakov, Jevgeni Švetsov, Dmitri Saveljev, Vjatšeslav Morzovik, Sergei Obuhov, Sergei Lomanov, Ivan Maksimov, Anatoli Suzdalev ==B-sarja== MM- kilpailujen B-sarja pelattiin ensimmäistä kertaa eri maassa kuin A-sarjan MM- kilpailut. Isäntämaana toimi Unkari, ja kaikki ottelut pelattiin Budapestissa. Mukana oli kuusi maata, isäntämaa Unkarin lisäksi Valko-Venäjä, USA, Kanada, Alankomaat ja Viro. Sarjassa pelattiin yksinkertainen sarja, jonka jälkeen kaksi parasta pelasivat loppuottelun noususta A-ryhmän MM-kilpailuihin seuraavaksi kaudeksi. A-ryhmään nousi USA, joka voitti loppuottelussa Valko- Venäjän. ===Ottelu kolmannesta sijasta=== ===Loppuottelu=== USA nousi A-sarjaan. ==Lopputulokset== Sija Joukkue 4\. 5\. 6\. 7\. 8\. 9\. 10\. 11\. == Lähteet == ==Aiheesta muualla== * * Luokka:Jääpallon maailmanmestaruuskilpailut Luokka:Vuoden 2004 jääpallo Luokka:Ruotsin jääpallo Luokka:Unkarin jääpallo Luokka:Ruotsin urheilutapahtumat Luokka:Västeråsin kunta Luokka:Sandvikenin kunta Luokka:Tukholman urheilutapahtumat Luokka:Uppsala Luokka:Ludvikan kunta Luokka:Budapestin urheilutapahtumat
Midi-Pyrénées

Midi-Pyrénées oli hallinnollinen alue () Lounais-Ranskassa. Alue rajoittui etelässä Espanjaan ja Andorraan. Midi-Pyrénéesin pääkaupunki oli Toulouse. Alue koostui Ariègen, Aveyronin, Gersin, Haute-Garonnen, Hautes-Pyrénéesin, Lotin, Tarnin ja Tarn-et-Garonnen departementeista, jotka jakautuivat edelleen 22 arrondissementtiin, 293 kantoniin ja 3020 kuntaan. Midi-Pyrénées on ollut vuodesta 2016 lähtien osa Oksitanian aluetta. Alueen väkiluku oli 2,7 miljoonaa, ja se oli pinta-alaltaan (45 348 km²) Ranskan suurin hallintoalue Euroopan mantereella. *
HD 189733

HD 189733 on kaksoistähti, joka sijaitsee Ketun tähdistössä 0,3 astetta itään nostopainosumusta. Sen etäisyys meistä on 19,3 ± 0,2 pc (noin 63 valovuotta). Järjestelmän päätähti on keltainen tai keltaoranssi spektriluokaltaan K1 tai K2 ja se kuuluu pääsarjaan. Pienempi tähti kiertää päätähteä 216 AU:n etäisyydellä, 3200 vuoden jaksoissa. Kirkkaammalla komponentilla on seuranaan kuumien jupiterien luokkaan kuuluva eksoplaneetta HD 189733 Ab. Tämä planeetta on ensimmäinen, jonka infrapunasäteilyä on pystytty mittaamaan suoraan. == Aiheesta muualla == * A stellar companion in the HD 189733 system with a known transiting extrasolar planet * Sky and Telescope article The Best Transiting Exoplanet Yet * Strong Infrared Emission from the Extrasolar Planet HD 189733 b Luokka:Punaiset kääpiöt Luokka:Planeettajärjestelmät
Allan Kardec

Allan Kardec, oikealta nimeltään Hippolyte Léon Denizard Rivail, (3. lokakuuta 1804 – 31. maaliskuuta 1869) oli ranskalainen opettaja, joka nykyään tunnetaan spiritistinä. Rivail syntyi Lyonissa Ranskassa 1804. Hän oli Johann Pestalozzin Sveitsissä sijaitsevan koulun oppilas ja myöhemmin myös hänen työtoverinsa. Palattuaan Ranskaan hän käänsi saksankielisiä opetukseen ja moraaliin liittyviä teoksia ranskaksi, muun muassa François Fénelonin kirjoittamia kirjoja. Vuosina 1835–1840 hän myös järjesti ilmaisia kursseja vähäosaisille kotonaan Sèvres kadulla. Hän opetti muun muassa matematiikkaa, fysiikkaa, kemiaa, astronomiaa, fysiologiaa, vertailevaa anatomiaa ja ranskan kieltä. Hän myös levitti tietoa Pestalozzin kasvatusteorioista, ja hänellä oli suuri vaikutus opetusjärjestelmän uudistukseen Ranskassa ja Saksassa. Rivailin ollessa jo yli viisikymmentä hän kiinnostui spiritismistä ja alkoi tehdä aiheesta omaa tutkimusta. Vuonna 1858 huhtikuun 1. hän perusti ensimmäisen spiritistisen yhdistyksen. Hän alkoi työskennellä meedioiden kanssa ja laati listan kysymyksiä, jotka heidän piti esittää hengille. Vuonna 1857 Rivail julkaisi (nimellä Allan Kardec) ensimmäisen spiritismiä käsittelevän kirjansa Le Livre des Esprits, joka käsitti 1 019 kysymystä koskien henkien olemusta sekä henkimaailmaa ja sen suhdetta fyysiseen maailmaan. Tätä seurasi vielä joukko muita spiritismiä käsitteleviä kirjoja, joita Kardec julkaisi kuolemaansa saakka. Hän alkoi myös luokitella ilmiöitä ja osoitti että monet asiat joita oli pidetty yliluonnollisina olivat luonnonlakeja. Hän laati systemaattisen opin ja alkoi kutsumaan sitä spiritismiksi, myöhemmin se levisi laajalle. Hänen mukaansa elämää esiintyy maailmankaikkeudessa eri tasoilla, henkimaailmassa on hyviä ja pahoja henkiä, mutta kaikki henkiolennot kulkevat kohti täydellisyyttä. Hänen opillaan on edelleenkin kannattajia koska vuonna 2013 Suomessakin rekisteröitiin Allan Kardecin opin ystävät ry -niminen yhdistys. == Teokset == * Cours pratique et théorique d’arithmétique (1824) * Plan proposé pour l’amélioration de l’éducation publique (1828) * Catéchisme grammatical de la langue française (1848) * Le Livre des Esprits (Henkien kirja), 1857 * Le Livre des Médiums (Meedioiden kirja), 1861 * L’Évangile selon le Spiritisme (Evankeliumi spiritismin mukaan), 1864 * Le Ciel et L’Enfer (Taivas ja helvetti), 1865 * La Genèse (Genesis), 1868 == Lähteet == == Aiheesta muualla == * * * Allan Kardec ja Spiritismi * * Allan Kardec Educational Center * Allan Kardec Biographic Information * The Spirits' book (pdf file) Luokka:Ranskalaiset filosofit Luokka:Spiritismi Luokka:Opettajat Luokka:Vuonna 1804 syntyneet Luokka:Vuonna 1869 kuolleet
9\. toukokuuta -komitea

9\. toukokuuta -komitea on vironvenäläinen yhteisliike, jossa on mukana muun muassa Yövartio-liike. Komitean mielestä pronssisotilaspatsasta ei olisi pitänyt siirtää sen alkuperäiseltä paikalta Tallinnan Tõnismäeltä. Se kunnioittaa patsasta marssimalla 8. toukokuuta patsaan alkuperäiselle sijoituspaikalle kantaen Viron lippuja, Euroopan unionin lippuja ja Neuvostoliiton voitonpäivän vertauskuvaksi Venäjällä Jeltsinin aikana tullutta Yrjönristin mustaoranssia kunniamerkkinauhaa. Liike kieltää menemästä patsaan uudelle sijoituspaikalle sotilashautausmaalle vetoamalla siitä aiheutuvaan provokaatiovaaraan."Комитет 9 мая" предостерегает от 8 мая Delfi.ee. Myöskään Venäjän Tallinnan-suurlähettiläs ei osallistu sotilashautausmaalla 8. toukokuuta 2007 Viron hallituksen toisen maailmansodan voittajille järjestämään tilaisuuteen. Venäjän virallisen kannan mukaan patsasta ei olisi saanut siirtää pois Tõnismäeltä. ==Lähteet== Luokka:Viron politiikka
Pyhän Yrjön risti (Venäjä)

Pyhän Yrjön risti on Venäjän korkea kunniamerkki, joka otettiin käyttöön 1807 asevoimien aliupseerien ja miehistön palkitsemiseen. Krimin sodan 1856 jälkeen kunniamerkki jaettiin neljään luokkaan. Lokakuun vallankumouksen jälkeen 1917 keisarilliseksi katsottu kunniamerkki lakkautettiin eikä se ollut käytössä Neuvostoliiton aikana, mutta se perustettiin uudelleen Venäjän presidentin päätöksellä vuonna 2000. Venäjällä Pyhän Yrjön rististä on tullut varsinkin vuosien 1812–1814 ”isänmaallisessa sodassa” Napoleonin armeijasta sekä vuosien 1941–1945 ”suuressa isänmaallisessa sodassa” kansallissosialistisesta Saksasta saavutettujen voittojen vertauskuva. Juuri jälkimmäisen sodan päättymiseksi vietettävän voitonpäivän yhteydessä kunniamerkin oranssimustaa Yrjön nauhaa – samanlainen nauha oli sodanaikaisessa neuvostoliittolaisessa Kunnian kunniamerkissä – käytetään pieninä näköisnauhoina vaatteissa ja julisteissa.Наша Победа. День за днем RIA Novosti == Katso myös == * Pyhä Yrjänä * Pyhän Yrjön miekka * Pyhän Yrjön ritarikunta == Lähteet == == Aiheesta muualla== * Pyhän Yrjön kunniamerkki * Pyhän Yrjön Miekka Luokka:Sotilasansiomitalit Luokka:Venäjän keisarikunta Luokka:Venäjän kunniamerkit
Kalevala-muistomerkki

Kalevala-muistomerkki on Liisanpuistossa, Tampereen Liisankallion kaupunginosassa, Kalevan kirkon edessä sijaitseva pronssinen muistomerkki, jonka on suunnitellut Terho Sakki. Kalevala-muistomerkki on 4,5 metriä korkea, ja se paljastettiin Tampereen päivänä 30. syyskuuta 1973. Rosoinen ja hieman epämääräisen muotoinen veistos kuvaa maailman syntyä sotkan munasta. Kalevala- muistomerkin suunnittelusta julkistettiin vuonna 1968 valtakunnallinen kilpailu, jonka voitti kuvanveistäjä Terho Sakki luonnoksellaan ”Ensimmäinen runo”. Sakki sai ajatuksen veistoksensa ulkonäköön sen vieressä kohoavasta kirkosta. Kuvanveistäjä halusi luoda veistoksessaan vastakohdan kirkon suorille pinnoille. Ulkonäkönsä vastakohtaisuuden lisäksi Kalevan kirkossa ja Kalevala-muistomerkissä kohtaavat suomalainen muinaisusko ja luterilainen kristinusko. Teoksen lähtökohtana oli Kalevalan luomiskertomus, jossa maailma syntyy särkyneen sotkan munan kappaleista. Kuvanveistäjän suunnitelmissa oli myös Kalevalan ensimmäiseen runoon olennaisesti liittyvä vesielementti, mutta sitä kuvastava vesiallas jätettiin jo alkuvaiheessa toteutuksen ulkopuolelle. Kalevala-muistomerkista on tehty myös pronssinen pienoismalli, joka sijaitsee Tampereen kaupunginkansliassa. == Katso myös == * Ilmatar ja sotka, Aarre Aaltosen veistos, joka myös kuvaa maailman syntyä kalevalaisesta näkökulmasta ==Lähteet== *Sakki, Terho: Ensimmäinen runo / Kalevala-muistomerkki Tampereen verkkosivuilla. Luokka:Tampereen patsaat ja veistokset Luokka:Liisankallio
Hapankerma

Hapankerma on kermasta hapattamalla valmistettu hapanmaitotuote. Hapankermatuotteita ovat esimerkiksi smetana, ranskankerma ja kermaviili. ==Valmistus== Hapankerma valmistetaan hapattamalla kermaa tai kerman ja maidon seosta mesofiilisillä hapatteilla 20–30 asteessa enimmillään 24 tuntia. Erilaiset aromibakteerit tuovat hapankermaan erilaisia makuvivahteita. Hapatus tehdään tankissa tai myyntipakkauksessa. Jälkimmäisellä tavalla saadaan lohkeava ja epätasainen tuote, joka voidaan sekoittaa lusikalla tasaiseksi massaksi paketin avaamisen jälkeen. Hapankerma hapatetaan tavallisimmin maitohappobakteerihapatteilla, joskus lisäämällä kermaan pelkkää happoa. Hapankerma homogenoidaan sitä voimakkaammin, mitä matalampi sen rasvapitoisuus on. Runsasrasvaisimmat hapankermat homogenoidaan joskus hyvin lievästi tai ei ollenkaan. Homogenoinnilla pyritään vaikuttamaan hapankermatuotteen proteiineihin ja lisäämään sen viskositeettia. Toisaalta homogenointi huonontaa hapankerman kuumennuksenkestävyyttä ruoanlaitossa. Hapankerma pastöroidaan 90–95 asteessa. Kuumennuksen kesto voi olla vain joitain kymmeniä sekunteja, mikä on vähemmän kuin muissa hapanmaitotuotteissa. Joskus hapatettu kerma voidaan lisäksi jälkipastöroida esimerkiksi säilyvyyden parantamiseksi. Hapankermatuote voidaan valmistaa kokonaan ilman lisäaineita. Lisäaineita käyttämällä tuotteen rakennetta voidaan muokata ja parantaa sen kuumuudenkestävyyttä, jotteivät sen proteiinit saostuisi kuumennettaessa. ==Hapankermatuotteita== Hapankermoista käytetään eri nimityksiä riippuen niiden rasvapitoisuudesta ja hapatekannoista. Täysrasvaisessa hapankermassa on noin 42 prosenttia rasvaa. Suomessa 1960-luvulla markkinoille tullut1.15.3 Ravintoaineiston käsittely AUTOKLINIKKATUTKIMUS, THL. https://thl.fi/documents/10531/3020388/1.15.3+Ravintoaineiston+k%C3%A4sittely.pdf/7743a2ec-4bf8-4a07-995d-e514db9882c5 kermaviili on vähärasvaista hapankermaa, jonka rasvaprosentti oli alun perin noin 12 % rasvaa, mutta nykyisin sen rasvapitoisuus vaihtelee Suomessa 2–10 prosentin välillä. Kermaviili valmistetaan pakkauksessa kypsyttämällä. Venäläisen maitohappobakteerikannan avulla valmistetun smetanan rasvapitoisuus voi vaihdella 10:stä 70:een prosenttiin. Suomessa valmistettava smetana sisältää yleensä 40 % rasvaa. Smetana kypsytetään pakkauksessa, eikä lisäaineita käytetä. Ranskalaisen maitohappobakteerikannan avulla valmistetun ranskankerman (crème fraîche) rasvapitoisuus vaihtelee Suomessa 12–28 prosentin välillä. Ranskankerma valmistetaan pienien purkkien sijaan suurissa astioissa. Se voidaan kypsyttää tankissa tai pakkauksessa. Rømme on norjalainen hapankermatuote, jota ei homogenoida. ==Lähteet== == Aiheesta muualla == Luokka:Maitotuotteet
Väittämä

Väittämä voi tarkoittaa seuraavia asioita: * Propositio eli väitelause, väittämä matematiikassa ja logiikassa. * Teoreema, väittämä joka on tosi -- varsinkin matematiikassa, jossa kyse on yleensä todistetusta väittämästä (lause). == Lähteet ==
Piet Retief

Pieter "Piet" Retief (noin 1780 Kapmaa–6. helmikuuta 1838, Natal) oli yksi buurien Suuren vaelluksen johtajista. "Retief, Piet." Encyclopædia Britannica. 2007. Encyclopædia Britannica Online. 7 May 2007 Retief oli paremmin koulutettu kuin muut voortrekkerit keskimäärin ja oli maanviljelyn ohessa toiminut rakennusmestarina ennen Kapmaasta lähtemistään. Hän oli myös suhteellisen varakas ja maatilan lisäksi omisti tietyllä ajanhetkellä yli 20 tonttia Grahamstownista. Ennen vaellukselle lähtemistään Retief lähetti Grahamstown Journal-lehdelle manifestin, jossa selvitettiin syitä buurien lähdölle brittien hallinnoimasta Kapmaan siirtokunnasta. Manifestista muodostui 1800–1900-luvulla yksi keskeisistä afrikaanerinationalistisen historiankirjoituksen asiakirjoista. Retief kuoli 6. helmikuuta 1838 zulukuningas Dinganen järjestämässä väijytyksessä. == Aiheesta muualla == * Piet Retiefin manifesti ==Lähteet== Luokka:Voortrekkerit Luokka:1780-luvulla syntyneet Luokka:Vuonna 1838 kuolleet
Adi Shankara

Adi Shankara (tunnetaan myös nimillä Śaṅkara Bhagavatpādācārya, "opettaja jumalan jaloissa", ja Ādi Śaṅkarācārya, "ensimmäinen Shankara"), oli intialainen filosofi joka vakiinnutti Advaita Vedantan opin. Hänen opetuksensa perustui sielun ja Brahmanin ykseydelle, jossa Brahman nähdään määrittelemättömänä (Nirguna Brahman). Smārta-traditiossa Adi Shankaraa pidetään Shivan inkarnaationa. Adi Shankaran tarkkaa elinaikaa ei tiedetä, mutta hänen oletetaan eläneen 700-luvun keskivaiheilla. Adi Shankara kierteli Intiaa tarkoituksenaan levittää opetuksiaan keskustelujen ja väittelyiden avulla. Hän perusti neljä mathaa (luostaria), jotka olivat tärkeässä asemassa hänen opetustensa elvyttämisessä ja jälki-buddhalaisen hindulaisuuden ja Advaita Vedantan leviämisessä. Shankara perusti myös Dashanami- luostarisäännöstön ja Shanmata-tradition. Teoksissaan Adi Shankara teki paljon lainauksia Upanishadeista ja muista hindukirjoituksista. Hän esitti myös argumentteja vastustavia koulukuntia, kuten Samkhyaa ja buddhalaisuutta vastaan. == Aiheesta muualla == ===Teokset=== * Complete Works of Adi Shankara * Advaita Vedanta Anusandhana Kendra * Complete works of Adi Shankara *Some major works of Adi Shankaracharya *Adi Sankara's Books ===Historia=== *Guru Parampara of Sringeri Sharada Peetham * Guru Parampara of the Kanchi Kamakoti Peetham *Sankara's date supporting the 788-820 CE date * Material supporting the 509–477 BCE dates (PDF) ===Elämä ja opetukset=== *Biography of Adi Shankara as per Madhaviya Shankaravijayam: from the official site of Sringeri Peetham * Brief life history of Adi Shankara with informative additional links * Adi Śańkara — short introduction to his life & philosophy (by Peter J. King) * Biography of Shankara by Swami Sivananda * Another biography of Sankara from kamakoti.org Luokka:Hindulaiset gurut Luokka:Intialaiset filosofit Luokka:Seulonnan keskeiset artikkelit
Zgierz

Zgierz on kaupunki Puolan keskiosissa Łódźin pohjoispuolella. Se kuuluu Łódźin metropolialueeseen ja Łódźin voivodikuntaan. Zgierz on yksi Keski-Puolan vanhimpia kaupunkeja, se perustettiin vuonna 1131. Kaupungissa on asukkaita 58 019 (2009) ja sen pinta-ala on 42,33 neliökilometriä. == Lähteet == == Aiheesta muualla == *Kaupungin kotisivut Luokka:Łódźin voivodikunnan kaupungit
Łódźin voivodikunta

Łódźin voivodikunta () on yksi Puolan 16 voivodikunnasta eli läänistä. Se sijaitsee sisämaassa Puolan keskiosassa. Voivodikunnassa on arviolta 2 493 603 asukasta (vuonna 2015) ja sen pinta-ala on 18 218,95 neliökilometriä. Sen pääkaupunki on Łódź. == Łódźin voivodikunnan kaupungit == Kaupunki Väkiluku Pinta-ala Łódź 767 628 294,39 km² Piotrków Trybunalski 79 670 67,26 km² Pabianice 70 743 32,98 km² Tomaszów Mazowiecki 66 859 41,30 km² Bełchatów 62 192 34,63 km² Zgierz 58 351 42,32 km² Radomsko 49 331 51,45 km² Skierniewice 48 807 32,86 km² Kutno 47 750 33,59 km² Zduńska Wola 44 495 24,58 km² Sieradz 44 202 51,22 km² Łowicz 30 305 23,41 km² Wieluń 24 384 16,90 km² Opoczno 22 631 24,76 km² Ozorków 20 731 15,47 km² Aleksandrów Łódzki 20 486 13,47 km² Łask 18 811 15,33 km² Rawa Mazowiecka 17 635 13,67 km² Konstantynów Łódzki 17 532 26,87 km² Łęczyca 15 593 8,95 km² Głowno 15 181 19,82 km² Koluszki 13 355 9,41 km² Brzeziny 12 377 21,58 km² Żychlin 8 938 8,69 km² Wieruszów 8 792 5,98 km² Zelów 8 148 10,75 km² Poddębice 7 882 5,89 km² Tuszyn 7 199 23,25 km² Pajęczno 6 682 20,21 km² Sulejów 6 359 26,25 km² Działoszyn 6 357 4,94 km² Krośniewice 4 681 2,96 km² Drzewica 3 954 4,90 km² Przedbórz 3 778 6,13 km² Stryków 3 589 8,15 km² Złoczew 3 448 13,80 km² Warta 3 392 10,84 km² Biała Rawska 3 233 9,62 km² Uniejów 3 064 12,33 km² Kamieńsk 2 832 11,99 km² Błaszki 2 229 1,62 km² Szadek 2 036 17,99 km² == Lähteet == == Aiheesta muualla == *
Dingane

Dingane kaSenzangakhona Zulu (noin 1795–1840) oli zulukuningas ja kuningas Shakan velipuoli. Dinganen valtakautta varjostivat zulujen sisäiset vaikeudet ja konflikti Kapmaasta Suurelle vaellukselle lähteneiden buurien kanssa."Dingane." Biographies. Answers Corporation, 2006. Answers.com 08 May. 2007. Dingane oli zulupäällikkö Senzangakonan nuorempi poika, jonka varhaisvaiheista ennen vuotta 1828 ei tiedetä paljoa. Tuolloin Dingane toteutti onnistuneen salajuonen velipuolensa Shakan salamurhaamiseksi ja nousi zulujen kuninkaaksi. Dinganen asema valtaistuimella ei kuitenkaan koko hänen valtakaudellaan ollut täysin vakaa. Vielä suuremmat ongelmat alkoivat vuonna 1837 kun suuri joukko voortrekkereitä tunkeutui zuluvaltakunnan alueella tavoitteenaan buuritasavallan perustaminen sen eteläisille rajamaille. Dingane pelkäsi avointa sotilaallista konfliktia paremmin aseistautuneiden buurien kanssa ja suostui siksi osittain voortrekkerien aluevaatimuksiin. Helmikuussa 1838 hän väijytti ja tappoi neuvotteluihin tulleen Piet Retiefin johtaman buuriseurueen. Tämän jälkeen zulut hyökkäsivät Drakensberg-vuoriston juurelle leirityneiden buurien leiriin ja tappoivat noin 500 voortrekkeriä ja varastivat suuren osan heidän karjastaan. Pyrkimys maahantunkeutuijien tuhoamisesta yllätyksen avulla kuitenkin epäonnistui ja seuranneessa Blood Riverin taistelussa buurit tuhosivat Andries Pretoriuksen johdolla suuren zuluarmeijan. Blood Riverin taistelun jälkeen zuluvaltakunta ajautui sisäpoliittiseen kriisiin ja hajosi. Dinganen velipuoli Mpande pakeni etelään tuhansien seuraajien kanssa voortrekkerien vasalliksi ja löi Dinganen joukot Magongon taistelussa 1840. Dingane pakeni ja murhattiin vuotta myöjemmin Ubombo-vuoristossa. == Lähteet == Luokka:Zulujen kuninkaat Luokka:Vuonna 1795 syntyneet Luokka:Vuonna 1840 kuolleet